सांसद मनीष जायसवाल इस टूर्नामेंट में शामिल होने वाले सभी खिलाडियों को आकर्षक नमो जर्सी और सभी टीमों को फुटबॉल भेंट करने के साथ प्रतियोगिता के विजेता टीम को 25 हज़ार रुपए का नगद राशि और बेहद आकर्षक नमो ट्रॉफी एवं उपविजेता टीम को 15 हज़ार रुपए नगद और आकर्षक नमो ट्रॉफी भेंट किया जाता है.
हजारीबाग/डेस्क: हजारीबाग लोकसभा क्षेत्र के सांसद मनीष जायसवाल द्वारा आयोजित सांसद खेल महोत्सव-2024 के तहत नमो फुटबॉल टूर्नामेंट, कटकमसांडी का रविवार को विधिवत् आगाज़ हुआ. सांसद मनीष जायसवाल द्वारा पहली बार सांसद बनने के बाद संपूर्ण हजारीबाग लोकसभा क्षेत्र के सभी पांचों विधानसभा क्षेत्र के 22 प्रखंडों में नमो फुटबॉल टूर्नामेंट का विस्तार कर आयोजन किया जा रहा है. इससे पहले हजारीबाग सदर विधानसभा क्षेत्र के विधायक रहते हुए मनीष जायसवाल ने साल 2016 से इस टूर्नामेंट की शुरुआत कराई थी. सांसद मनीष जायसवाल इस टूर्नामेंट में शामिल होने वाले सभी खिलाडियों को आकर्षक नमो जर्सी और सभी टीमों को फुटबॉल भेंट करने के साथ प्रतियोगिता के विजेता टीम को 25 हज़ार रुपए का नगद राशि और बेहद आकर्षक नमो ट्रॉफी एवं उपविजेता टीम को 15 हज़ार रुपए नगद और आकर्षक नमो ट्रॉफी भेंट किया जाता है. इस टूर्नामेंट ने क्षेत्र में कम समय में बेहद लोकप्रियता हासिल की है और वर्तमान समय में झारखण्ड का सबसे बड़ा फुटबॉल टूर्नामेंट बनकर उभरा है .